LINDERUDVEIEN HUSEIERFORENING

Referat fra styremøte Linderudveien 50, 1353 Bærums Verk

|  |  |  |  |  |
| --- | --- | --- | --- | --- |
| Dag:Torsdag  | Dato:14.01. 2016 | Sted:Cathrine | Møteleder:Ingen spesielle | Referent/dato:Julius 15.01..2016 |
| Tilstede (merket ´x´ under)  |
|  Styret 2016[x]  Leder Cathrine Olsen 84[x]  Styremedlem/kasserer Henning Frisak 76[x]  Styremedlem/sekretær Stein Julius Johansen 82[x]  Styremedlem Jørn Buer 91[x]  Styremedlem Richard Sous 61 |
|  |
|  |

**Agenda**

1. **Bli kjent (2 nye styremedlemmer)**
2. **Fordeling av oppgaver og ansvar**
3. **Avgift for lading av biler i garasjeanlegg**
4. **Elbilsaken**
5. **Fastsetting av datoer for styremøter for resten av 2016, dugnader og generalforsamling**
6. **Postkassestativ med samling av postkasser i Linderudveien**
7. **Utsendelse av årsavgift, og gjennomgang av evt. utestående**
8. **Fartsdumper**
9. **Eventuelt**

|  |  |  |
| --- | --- | --- |
|  |  |  |

# Bli kjent

* Vi hadde en runde rundt bordet der alle styremedlemmer presenterte seg kort for å bli kjent

# Fordeling av arbeidsoppgaver og ansvar

* Følgende endringer gjøres:
	+ Regnskap og flaggheising på 17. mai: Henning overtar
	+ Ansvar for veier, måking og strøing: Jørn overtar
	+ Garasje og garasjeport: Julius overtar
	+ Dugnad: Julius og Richard overtar

# Avgift for lading av biler i garasjeanlegg

* Det ble besluttet at det skal faktureres 2.000 kroner per år for eiere av biler som lader i vårt felles garasjeanlegg. Etter et søk på internett for å se hva andre huseierforeninger og borettslag fakturerer sine beboere som lader, fant vi at det var vanlig å fakturere 200 kroner per måned. Styret anser derfor 2.000 per år som en grei sum.
* Avgiften blir delt i 2, og faktureres sammen med årsavgift.

# Elbilsaken

* Det ble på Generalforsamlingen i november 2015 besluttet at styret skulle få mandat til å benytte en viss sum til å gjøre undersøkelser rundt utbygging av elanlegg for lading av elbiler. Styret kom på styremøtet frem til at det er så mange usikre faktorer rundt dette med elbiler og andre typer biler som antakelig kommer på markedet om ikke lenge, og har derfor besluttet å utsette denne utredningen inntil videre og vil ikke jobbe mer med denne saken i 2016 med mindre det dukker opp større utfordringer i garasjeanlegget som krever at saken tas opp igjen. Det er ikke avsatt midler i 2016-budsjettet for utredning av strømsituasjonen i garasjeanlegget.

# Fastsetting av datoer for styremøter for resten av 2016, dugnader og generalforsamling

* Styremøter:
	+ 21. april kl. 19:00
	+ 6. oktober kl. 19:00
	+ 3. november kl. 19:00
* Dugnader:
	+ Lørdag 30. april (feiebil bestilles til 2. mai)
	+ Lørdag 15. oktober
* Generalforsamling:
	+ Torsdag 10. november kl. 19:00

Styret utfører befaring på feltet før dugnadene for å se hva som må gjøres. Det er ønskelig at beboerne kommer med innspill dersom det observeres ting som bør håndteres på dugnad.

# Postkassestativ og samling av postkasser

* Plassering av postkassestativ ble besluttet på generalforsamling i november 2015.
* Oppføring av de nye postkassestativene vil skje i forbindelse med dugnaden til våren, og det bil bli satt opp arbeidslag som har ansvar for denne jobben. Det er ønskelig at de av beboerne som har erfaring med snekring / tømring kontakter styret i forkant. Det vil også sendes ut en egen e-post om dette når det nærmer seg. Materialer vil bli kjøpt inn i forkant.

# Utsendelse av årsavgift og gjennomgang av evt. utestående

* Kasserer skaffer oversikt i forbindelse med overtakelsesmøte med tidligere kasserer.

# Fartsdumper

* Det ble tatt opp som et punkt på generalforsamlingen å sette opp fartsdumper på feltet for å redusere fart. Dette punktet blir utsatt til neste styremøte.

# Eventuelt

* Det ble diskutert hvorvidt styret har anledning til å henvise beboere til flytting av biler som tilsynelatende står langtidsparkert på fellesområde i garasjeanlegget. Dette punktet kommer opp etter henvendelser fra beboere. Det står ingenting i forskriftene om hvor lenge en bil kan stå parkert på ett sted. Styret vil sende ut en generell henvendelse til alle beboere om å ta hensyn til hverandre ved parkering og kjøring på feltet. Det vil også bli oppfordret til å ta i bruk parkeringsplassene inne i garasjeanlegget før plasser på taket og på nedsiden opptas.